ตอนแรกที่เราย้ายมาที่นี่ ในเดือนมีนาคม ปี 2020
ครั้งแรกที่ผมเห็นบางอย่างบนฟ้า
ผมลังเลใจที่จะบอกกับคนอื่นๆ
แต่มันเกิดซ้ำอีกสามสี่หน
ก่อนที่ผมจะบอกคนที่เมืองดับลิน
พวกเขาบอกว่า "คุณก็รู้ว่าที่นี่ขึ้นชื่อเรื่องนั้น"
รู้ไหมว่าเอเสเคียลเป็นใคร
ผู้เผยแพร่พระวจนะเหรอ
- เอเสเคียลเป็นผู้เผยแพร่พระวจนะ ถูกต้อง - อือฮึ
และนั่นคือเมื่อนานมาแล้วนะ
ในฐานะที่ปรึกษาด้านความมั่นคงแห่งมาตุภูมิ
ผมทำงานเป็นนักวิเคราะห์ภัยคุกคามให้รัฐบาล
ผมเคยเห็นการโกหกคำโตของรัฐบาล
ในขณะที่ผมกำลังยืนอยู่บนสถานที่ ที่เขาโกหกอยู่
สิ่งที่ผมเห็นตรงนี้คล้ายกันกับ
การพบเห็นวัตถุที่เกิดขึ้น กับคนของกองทัพอากาศ
โอ้ ได้แล้ว!
มันคือการเคลื่อนไหวที่ดึงความสนใจคุณ
การเคลื่อนไหวที่รวดเร็ว นั่นคือสิ่งที่เราเห็นที่นี่ครับ
โอ้โฮ
ใช่ไหมล่ะ น่ากลัวเนอะ
มันเป็นอะไรที่มาจากนอกโลกแน่ ไม่มีทางอื่นที่จะอธิบายได้แล้ว
"ดวงดาวที่พวกเขาได้เห็น ก็นำทางไปสู่เบธเลเฮม"
หนึ่งในเหตุผลที่หลายคนไม่เชื่อ
ก็เพราะพวกเขาไม่ได้เห็นมัน
และมันก็ไปแย้งกับแนวคิดของพวกเขา
เกี่ยวกับตัวตนของเราต่อจักรวาลนี้
และมันนำทางพวกเขา เท่ากับมันรู้ว่ามันจะไปทางไหนใช่ไหม
- อือฮึ - นั่นมันแปลว่ามันคือ…
ยูเอฟโอ
ผมเชื่อว่ามีสิ่งมีชีวิตอื่น บนดาวดวงอื่นไหมเหรอ เชื่อสิ
แต่ผมไม่คิดว่าคนพวกนี้มาจากดาวดวงอื่น
ผมคิดว่านี่คือสิ่งที่คนเรียกกันว่าเทวทูต
ผมว่าพวกเขาคือผู้ส่งสาร
และผมอยากรู้สุดใจว่าเขาอยากจะบอกอะไร
ตั้งแต่จุดเริ่มต้นของเวลาที่มีการบันทึกไว้
มนุษย์ต่างพบเห็น วัตถุที่ไม่สามารถอธิบายได้บนท้องฟ้า
ในจักรวาลนี้มีเพียงพวกเรางั้นหรือ
ที่ไหนสักแห่งในแหล่งข้อมูล จะมีสิ่งที่ควรค่าแก่การสืบสวน
เราไม่ได้ปิดบังอะไร
มียานอวกาศระหว่างดาวเคราะห์อยู่
หนูคิดว่ามันเป็นมนุษย์ต่างดาว และตามันก็โตมาก
มีสิ่งที่สำคัญอย่างยิ่งยวดเกิดขึ้น
ซึ่งเป็นเรื่องจริงแท้ครับ
(Encounters: ปรากฏการณ์ต่างดาว)
(ผู้ส่งสาร)
มีงานคุณกี่ชิ้นที่เป็นความลับครับ
ทั้งหมดเลยครับ งานทุกอย่าง งานทั้งวันเป็นความลับหมด
ทั้งหมดเลย
ผมชื่อแมทธิว โรเบิร์ตส
ผมเป็นนักวิทยาการรหัสลับ ในกองทัพเรือสหรัอเมริกามา 16 ปี
ผมประจำอยู่บนเรือบรรทุกเครื่องบิน ยูเอสเอส ธีโอดอร์ รูสเวลต์
ในเหตุการณ์กิมบอลครับ
นั่นเป็นครั้งแรกที่ผมเห็นภาพจากกิมบอลครับ
(มกราคม ปี 2015)
- คือถ้ามันมี… - ดูนี่สิเนี่ย มันปรับลำด้วย
ผมไม่… ผมอธิบาย ลักษณะมันไม่ได้ด้วยซ้ำ
มันดูเหมือนแผ่นดิสก์นิดหน่อย
มันบินไป
แล้วมันก็เอียงไปด้านข้าง
ผมกำลังดูภาพวิดีโอนี้
แล้วก็ไม่เห็นพื้นผิวทางการบิน
ที่คุณควรจะเห็นเลย อย่างพวกปีก หาง หรือว่าหางเสือ
ไม่มีอะไรพวกนั้นเลย
ผมเลยไม่เข้าใจ
ว่าทำไมสิ่งนี้ ถึงลอยอยู่บนอากาศแบบนั้นได้
และผมก็…
ผมเกิดอารมณ์ตอบสนองกับมัน
ในตอนนั้นผมไม่เข้าใจ
ผมรู้ว่ามันไม่ใช่เครื่องบินของเรา
และก็ไม่ใช่ของประเทศไหนๆ
เท่ากับมันเหลือแค่อย่างเดียวแล้ว
ซึ่งคืออะไรครับ
ว่านั่นไม่ใช่เทคโนโลยีของมนุษย์
เทคโนโลยีอัจฉริยะที่ไม่ใช่ของมนุษย์
เพราะงานของผมเป็นความลับ
และผมมีสิทธิ์เข้าถึงข้อมูลลับ…
ผมจึงรู้อยู่แล้วว่า
กองทัพเรือไม่ได้เพิ่งเจอเรื่องแบบนี้ครั้งแรก
มีเรื่องแบบนี้เกิดขึ้นบ่อยมากครับ
ตลอดเวลา
มันเกิดขึ้นตลอดเวลา
(ในเดือนมกราคมปี 2008 มีรายงานว่ามีคนกว่า 300 คนได้เห็นแสงลึกลับ)
(ในท้องฟ้าเหนือเท็กซัส)
(นักวิจัยเรียกเหตุการณ์นี้ ว่าเป็นการพบเห็นโดยประชาชนที่ยิ่งใหญ่ที่สุด)
(ในช่วง 30 ปีที่ผ่านมา)
(อีแรธเคาน์ตี เท็กซัส ปี 2008)
ท้องฟ้าเหนือสตีเฟนวิลล์ ดูไม่เหมือนเดิมอีกต่อไป ตั้งแต่มียูเอฟโอ…
นมบอร์เดนเย็นๆ สักแก้ว จะทำให้คุณเย็นลงได้
เติมรสชาติของนมลงในทุกอย่างที่กิน
นมแท้ธรรมชาติ
สตีเฟนวิลล์ รัฐเท็กซัส เมืองหลวงแห่งนมของโลก
พวกเขาผลิตนมกันเยอะมากเลยละ
ในย่านนี้มันมีบางอย่างแปลกมากอยู่
ผมชอบมองไปบนฟ้าบ่อยๆ
สงสัยว่าข้างนอกนั่นมีอะไร สงสัยว่ามีอะไรที่เราไม่รู้บ้าง
ผมโตมาในย่านนี้
เมืองเล็กแบบนี้ไม่ค่อยมีอะไรทำหรอก อยากต่อยตีเหรอ
เอาสิ ไปต่อยตีกันหน่อย
คืนเดียวกันนั้นเราก็ออกไปตั้งแคมป์ ตกปลากันที่แม่น้ำทางโน้น
มันเป็นความสนุกที่ไร้เดียงสา เราแค่สนุกกัน
(สตีฟ อัลเลน นักบินและนักธุรกิจ)
ผมหลงใหลในเครื่องยนต์ทุกประเภท
ตั้งแต่จำความได้
ถึงขั้นที่ผมเริ่มก่อตั้งบริษัทรถบรรทุก
มันเริ่มโตขึ้นและมีคนงานจำนวนนึง
ผมมีทั้งมอเตอร์ไซค์ เรือ เครื่องบินอยู่ไม่น้อยเลย
แค่อยากรู้ว่ามันทำงานยังไง แค่ทึ่งกับมันน่ะครับ
ในปี 2008 ผมมีชีวิตที่ดี
มีธุรกิจที่ประสบความสำเร็จ
ในตอนนั้นผมน่าจะแต่งงาน มาได้ 16 ถึง 17 ปีแล้ว
โชคดีมีสุขมากครับ
แต่สิ่งที่ผมเห็นบนท้องฟ้าคืนนั้น เปลี่ยนทุกอย่างไป
(วันที่ 8 มกราคม ปี 2008 สตีเฟนวิลล์)
(การพบเห็นของสตีฟ)
มันเป็นฤดูหนาวที่ยาวนาน ฤดูหนาวที่เลวร้าย
นั่นเป็นวันแรกที่อากาศดี
เราเลยมาบนเนินเขานี่ เพื่อตั้งแคมป์ไฟกัน
มีตัวผม ไมค์ โอดอม และแลนซ์ โจนส์
แล้วทันใดนั้น
ผมเห็นแสงไฟประจุความเข้มข้นสูง
พุ่งไปทางทิศตะวันออก มาทางเราด้วยความเร็วสูง
แสงไฟมันสว่างมาก ไม่เหมือนอะไรที่ผมเคยเห็นมาก่อน
จ้าเสียจนตาแทบบอด
แล้วที่ผมทึ่งก็คือ มันไม่มีเสียงลม ไม่มีเสียงเครื่องยนต์
เงียบสนิท
พอมันบินผ่านเราไป ผมก็เกิด…
ความรู้สึกสงบ สบายใจที่สุด เท่าที่เคยรู้สึกมาในชีวิต
แทบจะเหมือนประสบการณ์ทางศาสนาเลยครับ
เหมือนที่ผมเคยอยู่กับสิ่งนั้นมาก่อน
เป็นอะไรที่ไม่เคยพบเจอ และไม่ได้พบเจออีกหลังจากนั้น มันเหนือจริงมาก
แล้วในอีกแค่เสี้ยววิ มันก็หายไป
มันไม่ได้พุ่งผ่านไปหรืออะไร แค่หายไปเฉยๆ
จากนั้นคุณก็นับหนึ่งวินาที สองวินาที สามวินาที
แล้วเครื่องบินเอฟ 16 สองลำก็ไล่ตามมา
เร่งเครื่องเต็มสปีด
แล้วผมก็คิดในหัวว่า
"นี่มันอภิมหาสงครามล้างโลกหรือยังไง"
ผมขึ้นรถแล้วกลับไปที่บ้าน
แล้วภรรยาผมก็ถามว่า "เกิดอะไรขึ้น" เธอดูออกว่าผมดูสั่นๆ
ผมบอกเธอว่าเกิดอะไรขึ้น และเธอบอกว่า
"ไม่ว่ายังไง อย่าไปบอกเรื่องนี้กับใครนะ"
เธอว่า "คนจะคิดว่าเราบ้า"
ผมบอก "ผมไม่สนหรอก ว่าคนอื่นจะคิดยังไง"
"ผมรู้ว่าผมเห็นอะไร"
วันต่อมาผมโทรหาหนังสือพิมพ์ สตีเฟนวิลล์เอ็มไพร์ทริบูน
อีที
วันที่ข่าวเรื่องยูเอฟโอออกมา มันเป็นวันที่ไม่ค่อยมีข่าวอื่นค่ะ
แองเจเลีย จอยเนอร์อยู่ในห้องข่าว
ตอนที่ได้รับสายจากสตีฟ อัลเลน
เขาเป็นนักบินท้องถิ่น และบอกเธอว่าเขาเห็นอะไรแปลกๆ บนท้องฟ้า
เขาพูดทำนองว่า "โอเค ผมมีเรื่องต้องบอกคุณ
แต่ผมไม่อยากให้คุณคิดว่าผมบ้า"
แล้วเขาก็เริ่มเล่าเรื่อง ที่ฉันพบว่าเหลือเชื่อมาก
แองเจเลียคุยกับเขาสั้นๆ และมาที่ออฟฟิศฉัน
"คุณไม่มีทางเชื่อแน่ แต่…"
ตอนนั้นมันเป็นช่วงบ่ายแก่ๆ และเราก็มีข่าวลงเรียบร้อยแล้ว
ฉันเลยบอกว่า "เอาสิ ลองเช็กดู แล้วไว้คุยกันพรุ่งนี้"
ฉันโตมาในแคลิฟอร์เนีย มีคู่หมั้นแล้ว
สามีฉันทำธุรกิจนม และครอบครัวเขาก็อยู่ที่นี่
เราแต่งงานกันแล้วก็ย้ายมา
มันเป็นการเปลี่ยนแปลงที่น่าตกใจสำหรับฉัน
ในฐานะบรรณาธิการบริหาร ฉันรับผิดชอบเนื้อหาข่าวทั้งหมด
และฉันต้องพิสูจน์ตัวเองเยอะมาก ฉันเป็นบรรณาธิการที่อายุน้อยที่สุด
ที่ได้เป็นบรรณาธิการบริหารหนังสือพิมพ์
เป็นผู้หญิงคนที่สอง
และยังถูกมองว่าเป็นคนนอกอยู่
ฉันเลยต้องรับมือ กับความไม่มั่นคงทางใจอย่างแรงค่ะ
(ซาร่า แวนเดน เบิร์จ)
เช้าวันต่อมาฉันหยิบหนังสือพิมพ์ขึ้นมา
และเห็นคำว่า "ยูเอฟโอ" ตัวเบ้อเร่อ พาดหัวข่าวอยู่
ฉันรู้สึกเหมือนลมจะใส่เลยค่ะ
คิดว่า "จบกันแล้วอาชีพฉัน"
"สตีฟ อัลเลน ไมค์ โอดอม และแลนซ์ โจนส์
กำลังดื่มด่ำภาพอาทิตย์ตก ของเท็กซัสอันงดงามในช่วงหัวค่ำวันอังคาร
และได้พบเห็นในสิ่งที่พวกเขาไม่อาจอธิบายได้"
ตอนนั้นเรามีฝ่ายกองการผลิต ซึ่งเธอบอกแองเจเลียว่า "ลงข่าวนี้คืนนี้เลย"
แล้วเธอก็เปลี่ยนหน้าหนึ่งทั้งหมด
เธอเป็นหัวหน้าใหญ่ ทำทุกอย่างตามใจตัวเอง
แต่ฉันคือคนดูแลห้องข่าว
และฉันเลยคิดว่าคนจะตั้งคำถามก ในความน่าเชื่อถือของฉัน
หลักการพิจารณาข่าวของฉัน
"ไม่สามารถมองเห็นตัวยานได้ชัดเจน และเงียบไร้เสียง
แต่แสงไฟแผ่รัศมีราวไมล์ครึ่ง
ทั้งแนวกว้างและยาว"
นั่นยิ่งทำให้ฉันควบคุมอารมณ์ไม่ได้
คือนอกจากพาดหัวข่าวนั่นแล้ว ยังมีคำว่า "ยาน" อีก
เหมือนเราคาดเดาออกมาเลย
ว่านี่คือยานอวกาศ
ตอนฉันเดินเข้าตึกไป ฉันอย่างกับคนบ้าเลยค่ะ โมโหสุดขีด
ฉันจำได้ว่าเดินเข้าไปในห้องกองการผลิต
แล้วตะคอกร้องออกมาว่า "ทำอะไรลงไป"
เธอก็บอกว่า "คุณคิดผิดแล้ว"
"คุณคิดผิดหมดเลยละ"
"เราขายหนังสือพิมพ์หมดเกลี้ยงแผง ทั่วทั้งเคาน์ตีเลย"
ตอนที่ได้อ่านข่าว สมองผมก็คิดว้าวุ่นไปหมด
ผมคิดในใจว่า "ให้ตาย มีคนอื่นเห็นเหมือนเราด้วย"
"ฉันควรบอกใครไหมนะ ทำยังไงดี"
(วันที่ 8 มกราคม ปี 2008)
(ดับลิน)
(การพบเห็นของลี รอย)
วันนั้นเป็นวันเกิดภรรยาผม
เราเลยจะออกไปเช่าหนังกัน
ผมออกมาที่รถลาดตระเวน
เพื่อหยิบบัตรเครดิต
พอผมจะเดินกลับไป
ก็มีบางอย่างดึงดูดความสนใจผม
ผมเห็นสิ่งที่…
ผมเรียกมันว่าฟองสบู่หรือลูกกลมๆ
เป็นสีแดงส้มเหมือนไฟ
ใหญ่มากๆ
และผมก็จดจ่อกับมันมาก
แล้วผมก็มารู้ตัว
ว่าลูกผมบอกว่า "พ่อ ดูสิ"
มีแสงจ้าสว่าง
กะพริบเป็นจังหวะๆ แบบนั้น
พวกมันกระจายตัวออก
ผมนับได้ราว 11 หรือ 12 ดวง
แล้วทันใดนั้นเอง
พวกมันก็เร่งความเร็วพุ่งออกไป
จากนั้นน่าจะนานราวๆ นาทีสองนาที
ผมก็ได้ยินเสียงเครื่องบินเจ็ต
พวกเขาบินไปในทิศทางเดียวกัน เส้นทางเดียวกับแสงเหล่านี้
ผมคิดว่าเครื่องบินเจ็ตพวกนั้น เป็นลำเดียวกับที่สตีฟ อัลเลนเห็น
หลังจากหนังสือพิมพ์วางแผง
ผมก็ได้รับสายจากลี รอย เกตัน
ตอนนั้นผมยังไม่รู้จักเขา
แต่เขาเล่าเรื่องของเขาให้ฟัง ซึ่งเวลาตรงกันกับเหตุการณ์ของเรา
ผมเลยบอกว่า "ลี รอย คุณช่วยเราหน่อยจะได้ไหม"
เขาบอกว่า "ไม่ ผมช่วยไมได้หรอก"
ผมได้รับเสียงโหวตจากเพื่อนร่วมงาน ให้เป็นคนปกป้องพวกเขา
เหมือนตำแหน่งนายอำเภอแหละครับ แล้วทีนี้พวกเขาจะว่ายังไง
ถ้าผมเป็นหนึ่งในคนที่พูดว่า "ผมเห็นแสงนั่น"
ผมคิดว่าเรื่องนี้จะทำชีวิตผมพัง
ผมเลยบอกว่า "ผมเข้าใจ" แต่ต่อด้วยว่า "เถอะนะลี รอย"
"ผมอยากได้คนที่น่าเชื่อถือ มาช่วยหนุนหน่อยน่ะ"
เขาบอกว่า "ผมเห็นสิ่งที่พิเศษ แล้วคุณก็เห็นเหมือนกัน"
"และผมว่าโลกต้องได้รับรู้"
คนอย่างลี รอย เกตัน มีอะไรเป็นเดิมพันเยอะมาก
ฉันนับถือเขาอย่างมาก
เพราะตอนที่ฉันติดต่อไป เขายังลังเลใจอยู่บ้าง
แล้วก็บอกว่า "ไม่ เรื่องนี้มันสำคัญ"
เขาบอกว่า "สิ่งที่เราเห็นมันแตกต่างนะ"
ผมเห็นแสงไฟแปลกๆ เดินทางด้วยความเร็วสูง
ทำในสิ่งที่ผมไม่เคยเห็นมาก่อนในชีวิต
นั่นน่าจะเป็นเจ้าหน้าที่คนสำคัญ ของเคาน์ตีคนแรก
ที่เธอพามาทำข่าวได้ค่ะ
ทำให้เรื่องมีความน่าเชื่อเยอะขึ้นมาก
(ไม่เหมือนอะไรที่เคยพบเห็นมาก่อน)
ครั้งแรกที่ผมได้ยินข่าวนี้ สิ่งแรกที่ผมคิดขึ้นมาเลย
ก็คือ "โอเค มีเรื่องใหญ่เกิดขึ้นแล้วแฮะ"
ทีนี้ในตอนนั้นผมยังไม่รู้ว่ามันเกิดอะไรขึ้น
แต่มันคุ้มค่าที่จะไปสืบสวนดูครับ
ฉันจบปริญญาเอกเคมี
ผมเป็นผู้จัดการฝ่ายวิศวกรรม ในแผนกสารกึ่งตัวนำ
และตลอด 16 ปีที่ผ่านมา
ผมใช้เวลาศึกษาปรากฏการณ์ยูเอฟโอ
และเป้าหมายของผม คือพยายามนำวิทยาศาสตร์มาใช้กับเรื่องนี้
เอ็มยูเอฟโอเอ็น ย่อมาจากเครือข่ายคนผู้พบเห็นยูเอฟโอ
มันเป็นองค์กร
ที่สืบสวนการพบเห็นยูเอฟโอ
ในปี 2008 ผมเป็นผู้อำนวยการ ฝ่ายวิจัยที่เอ็มยูเอฟโอเอ็น
และผมจำได้ว่า กำลังดูรายงานที่กำลังถูกส่งเข้ามา
แล้วจู่ๆ ก็เห็นรายงานกว่า 20 ฉบับ
จากพื้นที่บริเวณเดียวกัน คือสตีเฟนวิลล์และดับลิน
แล้วผมก็รู้เลยว่ามีเรื่องผิดปกติเกิดขึ้น
สิ่งที่ผมคิดตอนนั้นคือ "เราต้องรีบไปที่นั่นโดยด่วนที่สุด
สืบสวนเรื่องนี้ ขณะที่ความทรงจำของทุกคนยังสดใหม่อยู่"
ทางเอ็มยูเอฟโอเอ็นติดต่อเรามา และผมไม่เคยได้ยินชื่อนี้มาก่อน
แต่พวกเขาอยากจะลองสืบสวนดู
เราเลยบอกว่า "เรามีอาคารศูนย์โรตารี
ที่พร้อมต้อนรับคุณอยู่นะ"
ผมเป็นประธานคณะกรรมการ ของธนาคารแห่งชาติที่หนึ่งแห่งดับลิน
ปู่ผมเป็นนายกเทศมนตรีเมืองดับลินในยุค 30
แล้วพ่อผมก็เป็นนายกเทศมนตรี
พี่ชายผมเป็นนายกเทศมนตรี
ใช่ครับ เราอยู่ที่อีแรธเคาน์ตีมานานแล้ว
เจ้าหน้าที่สืบสวนจาก เครือข่ายคนผู้พบเห็นยูเอฟโอ
วางแผนจะสืบเกี่ยวกับเหตุพบเห็นยูเอฟโอ ในสตีเฟนวิลล์ช่วงสุดสัปดาห์นี้
(ทุกสายตาจ้องบนฟ้า)
ผมกำลังเตรียมงานอยู่ แล้วก็มีคนบอกว่า "เยอะสุดน่าจะ 35 คนนะ"
"ไม่รู้สิ ปกติคนก็มาไม่เยอะหรอก"
เราเตรียมเก้าอี้ไว้ 35 ถึง 40 ตัว
แล้วพอเปิดประตู
แล้วมันก็… คนมาเต็มเลยครับ
ผู้คนหลายร้อย
อยู่กันคราคร่ำที่ศูนย์โรตารีแห่งดับลิน เพื่อแบ่งปันเรื่องราว
สิ่งที่ผมเห็นคือแสงสีฟ้าขนาดใหญ่มาก
- เป็นวัตถุทรงกลมขนาดใหญ่ - มองทะลุผ่านไม่ได้
ไม่เห็นข้างในวัตถุ
มันผ่านไปไวมากและไม่มีเสียงเลยครับ
คนแน่นอาคารไปหมด มีคนล้นไปถึงฟุตบาธด้านนอกเลย
บางคนที่เพิ่งมาก็หันหลังกลับไปเลย
พวกเขาไม่อยากเจอคนจำนวนมากขนาดนั้น
มีคนอย่างน้อยๆ 500 คนอัดแน่นในห้องนี้ เหล่าพยานที่เห็นแสงดังกล่าว
คนจากเอ็มยูเอฟโอเอ็นแอบตะลึงเลยครับ
เพราะพวกเขาไม่เคยเห็นอะไรแบบนี้มาก่อน
นับเป็นเรื่องหายากมากๆ ที่เราจะมีการพบเห็นหมู่จำนวนมากแบบนี้
เราเอาเก้าอี้ทั้งหมดมาตั้ง
แต่ก็ยังมีบางคนต้องยืนอยู่
ใครที่เป็นผู้พบเห็นบ้าง ช่วยยกมือขึ้นหน่อยได้ไหมครับ
เหมือนกับว่าทุกคนในนั้นได้เห็นบางอย่าง
มีคนที่พบเห็นบางสิ่งแบบนี้
เกือบจะถึงร้อยคนแล้วครับ
หนังสือพิมพ์ฮิวสตันก็มา หนังสือพิมพ์ดัลลัสเอย
หนังสือพิมพ์จากที่อื่นนอกเท็กซัส
ถ้าให้ผมอธิบายคือเหมือนโดนสื่อรุมทึ้งครับ
ช่วงวันสองวันต่อมา
ก็มีสื่อจากทั่วประเทศหลั่งไหลกันเข้ามา
คนนับโหลที่เมืองเล็กๆ ในเท็กซัส
ต่างพูดถึงผู้มาเยือนที่ไม่คาดคิด
พวกคุณเชื่อเรื่องยูเอฟโอไหมคะ ฉันว่ามันเป็นไปได้นะ ใช่
ฉันรู้สึกว่าทั้งเมืองได้แปลงโฉมไปเลย
ท้องฟ้าเหนือสตีเฟนวิลล์ดูไม่เหมือนเดิมอีกต่อไป
ตั้งแต่มีรายงานว่า ยูเอฟโอได้เดินทางผ่านไปในวันที่ 8 มกราคม
สตีเฟนวิลล์เมืองทางเหนือของเท็กซัส ถูกกระแสความคลั่งไคล้ยูเอฟโอโถมเข้าใส่
แล้วก็มีทีมถ่ายทำจากญี่ปุ่น จากบราซิล
ทีมถ่ายทำจากญี่ปุ่นถามว่า "ทำไมมันถึงมาที่สตีเฟนวิลล์บ่อยจัง"
แล้วผมก็พูดขำๆ ไปว่า "ก็นี่คือเมืองหลวงแห่งนมของโลกไง"
พวกเขาบอกว่า "อ๋อ พวกนั้นชอบนมนี่เอง"
"ฟา อาม นม"
ไม่แปลกใจเลยที่พวกเขาดูตัวเทาๆ ป่วยๆ ขาดวิตามินดีนี่เอง
มีนมไหม
ชมรมวิทยาศาสตร์มัธยมปลาย ออกแบบเสื้อยืดและทำเงินได้ 4,000 ดอลลาร์
ไม่อยากจะเชื่อเลยค่ะ
หมวกห่ออลูมิเนียมฟอยล์ เพื่อป้องกันการถูกอ่านความคิด ดูดีมากพวก
ผู้คนกำลังสนุกกับมัน
นี่เป็นช่วงตื่นเต้นที่สุดของสตีเฟนวิลล์
คงไม่จบแค่นี้แน่ค่ะ
สามีกับฉันกำลังจะออกไปทานมื้อเย็นกัน
คนแน่นร้านเลยค่ะ
แล้วจู่ๆ ทีวีก็เปิดข่าวขึ้นมา
มันขยับไปมาแล้วก็กะพริบครับ
ค่ำคืนนี้ การพบเห็นวัตถุบนท้องฟ้ายามค่ำคืน เหนือเท็กซัสที่ชวนตั้งคำถามถึงสิ่งมีชีวิตนอกโลก
พอทีวีฉายเรื่องนั้นขึ้นมา ร้านก็เงียบสนิท ทุกคนถูกตรึงไว้
แองเจเลีย จอยเนอร์ นักข่าวของเอ็มไพร์ทริบูน
- ได้พูดคุยกับพยานจำนวนหนึ่ง - คล้ายคลึงกันกับเรื่องที่คนโทร
และอีเมลมาเล่าให้ฉันฟัง
ฉันคิดว่ามันมีการพบเห็น ค่อนข้างสม่ำเสมอ
แองเจเลียไม่ได้ทำ เหมือนมันเป็นเรื่องสนุกหรือแค่เกม
เธอจริงจังกับมันมาตั้งแต่ต้น
หลังจากทำข่าวเรื่องนี้ครั้งแรก ฉันก็แอบกลัวค่ะ
คิดว่า "พระเจ้า นี่มันยิ่งใหญ่ กว่าที่ฉันเคยคิดฝันไว้มากเลย"
มันก็รู้สึกดีครับที่มีคนโทรหาผม
บอกว่า "นี่ เห็นชื่อเมือง 'ดับลิน' ขึ้นหน้าหนึ่งด้วย!"
เหมือนกับว่า "ว้าว นี่มันยอดเลย" แต่ในขณะเดียวกัน มันก็มีคน…
บางคนที่ชอบหัวเราะเยาะคนอื่น
พวกเขาชอบขัดอารมณ์คนอื่น
มีสถานีวิทยุจากฟอร์ตเวิร์ธลงมาที่เมืองเรา
แล้วก็… แค่มาล้อเลียนน่ะครับ
พวกเขาเอางานผมไป เอาภรรยาผมไป แต่ไม่เอารถบรรทุกผมไป!
เป็นคนที่แค่มาเพื่ออยากทำลาย ความน่าเชื่อถือของคนพวกนี้
รอให้มีพวกตัวเขียวเดินเข้ามาในนี้ก่อน
ฉันถึงจะเชื่อค่ะ
คือในตอนที่เริ่มมีการพบเห็นพวกนี้น่ะ
เราเห็นนะ แต่ไม่ได้พูดอะไรถึงมันมากนัก
(การพบเห็นของแพทและลิซ่า)
คือมันเริ่มมืดแล้ว มันเป็นช่วงเวลากลางคืน
เคนท์ เพื่อนผมเล่าเรื่องนึงให้ฟัง
เกี่ยวกับสิ่งที่เขาเห็นเมื่อสองสามวันก่อน
ผมมองขึ้นไปแล้วบอกว่า "เอ๊ะ นั่นมันไม่ปกตินะ"
เขาเห็น… ที่ใหญ่มากๆ
เขาเรียกว่าโดริโท
เป็นรูปทรงสามเหลี่ยม ตอนแรกผมเรียกไปว่าเป็นโดริโท
เขาลุกขึ้นยืนแล้วก็ยืดหลัง
แล้วจู่ๆ ก็พูดว่า "พวกเขากลับมาแล้ว"
ผมก็ถาม "ใครกลับมา"
แล้วเขาก็ชี้ไป
ผมเห็นยานทรงสามเหลี่ยมขนาดใหญ่
แต่ที่น่าทึ่งคือมันไม่มีเสียง
มันไม่มีเสียงอะไรเลย
ฉันประมวลสิ่งที่เห็นไม่ได้เพราะมันใหญ่มาก
แล้วคุณก็แค่มองและคิดว่า
"นี่มันอะไร"
แล้วจู่ๆ มันก็หายไป
เหมือนมันหายวับไปเลย
ฉันไม่ได้กลัว
แต่มันเกือบจะเป็นจุดที่ฉันคิด…
เริ่มสงสัยตัวเอง "นี่ฉันเห็นอะไรไหมนะ"
แล้ววันต่อมามันก็…
"อย่าบอกใครนะ"
พอคุณนั่งตรงนั้นแล้วคุณพูดว่า "ใช่ ฉันเพิ่งเห็นยานลำนี้"
หรือ "ฉันเห็นแสงไฟ" เราจะเอาไปบอกใครดีครับ
และต่อให้บอกไป เราจะโดนวิจารณ์ยังไงบ้าง
สิ่งที่เราไม่เข้าใจ เราพยายามอธิบาย
แต่วัฒนธรรมของเราก็เปิดรับสิ่งต่างๆ
ที่เรามองไม่เห็นหรือเข้าใจ
เราไม่ได้พึ่งพาข้อเท็จจริงตลอดเวลา เหมือนในอเมริกา
สิ่งที่อธิบายไม่ได้ไม่ได้แปลว่า มันไม่ใช่ความจริงหรือมีจริง
ในปี 2008 ฉันเห็นแสงไฟบนท้องฟ้า
แต่สิ่งนึงที่ชัดเจนคือตอนที่ฉันเห็นมัน
ฉันจำได้ว่ามันเหมือนเดิม
กับที่ฉันได้เห็นครั้งแรกตอนเป็นวันรุ่นเป๊ะค่ะ
(การพบเห็นครั้งแรกของนอร์มา)
(ปี 1989)
เรามาจากเม็กซิโก
และในช่วงวันหยุดคริสต์มาส เราก็กำลังเตรียมตัว
จะเดินทางไปมิโชอากันในเม็กซิโกกับครอบครัว
คืนก่อนหน้านั้น แม่ฉันอยู่ที่ฟาร์มนม
และแม่ก็บอกว่า "แม่ออกไปให้อาหารลูกวัว
แล้วก็มีแสงปรากฏบนฟ้า เหมือนฟองสบู่น่ะ"
"หรือว่าจะเป็นวิญญาณร้ายไหมนะ"
เพราะวัฒนธรรมของเรา ค่อนข้างมีเรื่องไสยศาสตร์
พอแม่เห็นมันแล้ว แม่ก็ตกใจมากๆ
แม่กลัวค่ะ
วันต่อมาที่เรากำลังจะเดินทางไปเม็กซิโก
เราขึ้นรถกันแล้ว ขนของขึ้นเรียบร้อย กำลังออกรถ
แล้วแสงไฟพวกนี้ก็เริ่มปรากฏขึ้น
แล้วแม่ก็บอกว่า "นั่นแหละที่แม่เห็นเมื่อวานนี้"
ฉันกับน้องสาวและพี่น้องคนอื่นๆ ก็เห็นมันในตอนนั้นด้วย
มันไม่ใช่สิ่งที่เราอธิบายได้
ฉันรู้แค่ว่าสิ่งที่ฉันเห็นในปี 1989
เป็นสิ่งเดียวกับที่ฉันเห็นในปี 2008
(การพบเห็นครั้งที่สองของนอร์มา)
เราเพิ่งกลับมาจากฟอร์ตเวิร์ธ ฉันกับสามีน่ะค่ะ
ราวๆ ช่วงเย็นเวลานี้
เราได้เห็นแสงไฟในบริเวณนี้
เหมือนมีฟองสบู่ตรงจุดนึง แล้วก็มีอีกจุดนึง
และมันเร็วเกินกว่า ที่จะเป็นเครื่องบินหรือเฮลิคอปเตอร์
ระหว่างที่เรามองมัน ฉันก็เอากล้องยื่นออกมาจากประตูรถ
พยายามถ่ายรูปไว้
แต่กล้องมันไวไม่พอจะจับภาพไว้ได้
แล้วมันก็หายไป
ฉันเชื่อว่าทุกคนมาที่นี่ด้วยเหตุผลบางอย่าง
ถ้าพวกเขามาที่นี่ มันเพราะอะไรกัน
วันนี้เราจะพูดถึงดอนกิโฆเต้กัน
ใครรู้จักดอนกิโฆเต้บ้างจ๊ะ
ฉันชอบทำงานกับเด็กๆ
ฉันบอกพวกเขาเสมอว่า "เธอมีความคิดเป็นของตัวเอง"
เธอต้องดูว่าข้อมูลเอและข้อมูลบีมีอะไรบ้าง
ฉันไม่ได้ต่อต้านผู้ปกครอง หรือต่อต้านลัทธิใดๆ นะคะ
แต่แค่ให้เด็กๆ รู้ไว้
เรามีแรงผลักดันอย่างมาก ที่จะได้รู้ว่ามันคืออะไร
ยิ่งเราขุดคุ้ยเรื่องนี้ ผมก็ยิ่งมีคำถามมากกว่าคำตอบ
ผมไม่กล้าพอจะติดต่อสถานีการบินกองทัพเรือ
แองเจเลียติดต่อไป
เธอโทรไปและได้คุยกับพันตรีคาร์ล ลูอิส
(ฟอร์ทเวิร์ธ สถานีการบินกองทัพเรือ)
ฉันโทรไปเพื่อลองเช็กดู
"มีเครื่องบินเอฟ 16 แถวนั้นไหมคะ"
เขาบอกว่า "ไม่ เราไม่มีเครื่องบินเอฟ 16 แถวนั้นเลย"
กองทัพอากาศบอกว่า ไม่มีเครื่องบินอยู่ในพื้นที่
ในตอนที่มีการพบเห็น
แองเจเลียบอกผมว่า แล้วเดี๋ยวเขาก็จะมีข้ออ้างเต็มไปหมด
ว่าเรามองอย่างอื่นผิดไป
ข้ออ้างหนึ่งคือ นั่นเป็นภาพสะท้อนจากเครื่องบินเจ็ตระดับสูง
"คุณคิดยังไง"
และผมว่า "มันเป็นภาพสะท้อน จากก้นขาวๆ ของผมสิไม่ว่า"
ฉันเป็นห่วงสตีฟ อัลเลนมาก คุณดูออกเลยว่าเขาโทรมไปมาก
ภรรยาเขาบอกฉันว่า เขาเล่นเน็ตตลอดเวลา
เสิร์ชหารูป
พยายามหาอะไรที่ดูเหมือนสิ่งที่เขาได้เห็นไป
ผมบอกภรรยาว่า ผมกับเพื่อนทั้งหมดเจ็ดคนจะขึ้นเครื่องบินตัวเอง
ไปตามหามัน แล้วแน่นอนว่าเธอก็ค้าน
แต่ก็เหมือนบอกอะไรเด็กเล็กแหละครับ
ยังไงเราก็ทำตามใจตัวเองอยู่ดี
ความคิดแรกของเราคือ เราหวังว่าเราจะพบว่ามันตั้งอยู่ที่ไหน
เพราะมันโผล่มาจากไหนไม่รู้
เราเลยสำรวจความเป็นไปได้ทั้งหมด เราไล่หาพื้นที่ทั้งหมด
แล้วในคืนที่สาม
ตอนที่เราคุยกันทางวิทยุ
ผมบอกว่า "พวกคุณเคยรู้สึก
ว่ากำลังงมเข็มในมหาสมุทรไหม"
สิ่งที่ผมได้เห็นว่าเกิดขึ้นกับสตีฟ คือสิ่งที่ผมเจอกับพยานหลายๆ คนครับ
คุณมีความรู้สึกว่าควบคุมได้
แล้วจู่ๆ คุณก็ได้เจอบางสิ่งที่อยู่ใกล้คุณมาก
และทำในสิ่งที่เป็นไปไม่ได้เลย
ซึ่งมาสั่นสะเทือนรากฐาน
ความคิดที่เขามีต่อโลกนี้ครับ
ริคกี้ ซอร์เรลส์กำลังล่ากวางในป่า
แล้วเขาก็เห็นยูเอฟโอหยุดอยู่เหนือหัวเขา
แล้วผมก็ทำแบบนี้เลย ผมเห็นมัน
ริคกี้ ซอร์เรลส์มีเรื่องเล่าที่น่าสนใจมาก
ริคกี้พบเห็นยูเอฟโอ
เกือบสองสัปดาห์ก่อนที่จะเกิดเหตุที่สตีเฟนวิลล์
(การพบเห็นของริคกี้)
ผมได้เจอกับริคกี้ และเขาก็เล่าว่ามันเกิดอะไรขึ้น
เขาออกไปล่ากวาง
แล้วจู่ๆ ทุกอย่างก็มืดลง
เหมือนเมฆเคลื่อนมาอยู่เหนือหัว
พอเขามองขึ้นไป ก็มีวัตถุลอยเหนือเขา
เขาบอกขนาดหรือรูปร่างไม่ได้
เพราะมันใหญ่มากซะจน บดบังทุกอย่างเหนือตัวเขาหมด
เขายกปืนไรเฟิลขึ้นและมองผ่านกล้อง
จะได้เห็นได้ชัดขึ้น
แล้วเขาก็บอกว่า "ผมมองไปแล้วมันก็ไม่มีน็อต ไม่มีหมุด
ดูไร้รอยต่อทั้งยานเลย" เขาเห็นแค่นั้นครับ
แล้วเขาก็บอกว่า "ผมเริ่มจะลงมือเหนี่ยวไก"
แต่ก็คิดขึ้นว่า "ทำแบบนี้ต้องโง่มากแน่นอน"
ซอร์เรลส์ไม่อยากเป็น ชนวนสงครามระหว่างดาวเคราะห์
และมันก็ออกตัวไปเร็วมาก ถ้าผมกะพริบตา ผมคงคิดว่ามันหายวับไปเลย
เขาบอกว่า "รู้ไหมว่ามันน่าทึ่งตรงไหน
วัตถุขนาดยักษ์ที่เคลื่อนที่ด้วยความเร็วสูงแบบนี้
มันน่าจะดูดผมให้ปลิวตามไป"
แล้วเขาบอกว่า "แต่ไม่มีเลย ไม่มีเสียง ไม่มีลม ไม่มีอะไรเลย"
วัตถุนั่นไม่ได้มีปฏิกิริยากับชั้นบรรยากาศ ด้วยสาเหตุอะไรสักอย่าง
เช้าวันหนึ่ง ริคกี้มาที่บ้านผม
มาทั้งน้ำตา
ผมถามเขาว่า "เกิดอะไรขึ้นเนี่ย"
เขาบอกว่า "คนมาก่อกวนผมถึงบ้าน"
"ใครมาก่อกวนคุณ" เขาบอกว่า "ไม่รู้"
เขาบอกว่า "พวกนั้นบอกว่าทำงานให้รัฐ"
ริคกี้กำลังถูกข่มขู่
เขาเจอกระสุน มันเป็นเกรดที่ใช้ทางการทหาร
เขาคิดว่าพวกนั้นคงจงใจทิ้งเอาไว้
เพื่อเกลี้ยกล่อมให้เขาไม่พูดถึงเรื่องนี้
พอรู้ตัวอีกทีเขาก็โทรหาฉัน
เขาบอกว่า "มีบางอย่างเกิดขึ้น มีคนมาก่อกวนผม"
"มีเฮลิคอปเตอร์บินอยู่เหนือบ้านผม"
"พวกเขาไล่ต้อนฝูงวัวของผมให้ตาย"
และเขามาหาฉัน เพราะเป็นห่วงความปลอดภัยของฉัน
แองเจเลีย ถ้าคุณคิดว่าริคกี้ไม่ได้บ้า
คุณคิดยังไงกับเรื่องนี้ครับ
ฉันรู้สึกว่าริคกี้อาจจะถูกแยกจากคนอื่นๆ
เพราะเขาเป็นคนที่ได้พบเห็นตอนกลางวัน เพียงคนเดียว
เขามีรายละเอียดมากกว่าคนอื่นๆ
และนั่นอาจเป็นสาเหตุ ที่ทำให้เขาถูกแยกจากคนอื่นๆ ค่ะ
แล้วจู่ๆ
ริคกี้ก็เริ่มพูดกับทุกคน ผมว่าริคกี้เห็นมากกว่า…
ที่เราคนอื่นเห็น
ริคกี้บอกว่าเขาเห็นอะไรบางอย่างด้านในตัวยาน
และมันคล้ายกับแมลง หรือตั๊กแตนตำข้าวเลยด้วยซ้ำ
ผมว่าคงมีคนบางคนไปเข้าหาริคกี้
และเสนอข้อตกลงเป็นเงิน
พวกเขาอยากให้เขาเงียบ
บ่ายวันหนึ่งมีผู้พันโทรมาหาผมที่บ้าน
และคุยกับผมประมาณ 1 ชั่วโมง 45 นาที
บอกว่า "เราคุยกันเรื่องคุณเยอะมาก และคิดว่าจะทำยังไงกับคุณดี"
"คุณเป็นคนมีชื่อเสียง"
"ถ้าเกิดจู่ๆ หายตัวไปขึ้นมา มันคงจะดูน่าสงสัย"
พวกเขามุ่งหน้าต้านลมอยู่ ลมตะวันตกแรง 120 น็อต
ดูนั่นสิพวก
ผมดูภาพวิดีโอนั่นซ้ำไปซ้ำมา
แทบจะเรียกได้ว่าหมกมุ่นเลยครับ
ผมไม่รู้เลยว่า เจ้าหน้าที่บังคับบัญชาระดับสูง
กำลังทำอะไรกับข้อมูลนี้
ในปี 2017 ผมถูกย้าย ไปสำนักข่าวกรองกองทัพเรือ
ผมไปเป็นนักวิเคราะห์ที่นั่น
และหลังจากผมย้ายไปได้ไม่นาน
ผมก็เริ่มที่จะ…
มีประสบการณ์ตามมาจากปรากฏการณ์นี้
นั่นคือจุดเริ่มต้นของการเห็น สิ่งที่ไม่ใช่มนุษย์ในห้องตอนกลางคืน
ผมจะสะดุ้งตื่นขึ้นมาอาทิตย์ละหลายหน
แล้วรู้สึกเหมือนร่างกายมันเลื่อนไปบนเตียง
และผมรู้ว่าพวกเขามาเอาตัวผม
ผมตื่นเพราะรู้สึก…
ว่ามีมือมาจับตรงนี้
ผมเลยพยายามยกมือขึ้นมาลูบหน้าให้ตื่น
แล้วก็รู้ตัวว่าผมขยับไม่ได้
และผมก็เห็นโครงร่างของเงา
ที่มีลำตัว มีแขนสองข้าง และมีหัว ยืนอยู่เหนือตัวผม
ตอนที่ผมอยู่ในกองทัพเรือและได้เห็นภาพนี้ไป
ผมรู้ว่ามันมีบางอย่างข้างนอกนั่น
ผมรู้ว่ามีบางอย่างที่ไม่ใช่มนุษย์อยู่
พอพวกเขามาปรากฏตัวที่บ้านผม
ผมเลยรู้ว่าทั้งหมดนี้คือเรื่องจริง
ผมมีอภิสิทธิ์ที่ได้รู้ว่าไม่ได้เป็นบ้า
ใช่ไหมล่ะครับ ผมรู้ว่ามันคืออะไร
โอ้ ได้ละ!
มีหลักฐานเซนเซอร์ทุกชนิด หลักฐานเรดาร์
ผมว่าเรามีภาพวิดีโอมากพอ
ถ้าพวกเขาปล่อยมันออกมาแล้วบอกว่า "นี่คือหลักฐานที่เรามี"
พวกเขาไม่ต้องอธิบายด้วยซ้ำ
แค่บอกไปว่า "ไม่รู้สิ แต่นี่คือหลักฐานที่มี"
แล้วจะไม่มีข้อสงสัยเลยว่า
ปรากฏการณ์นั้นเป็นของจริงหรือไม่
ทุกคนคงรู้เลย
ตอนนี้กองทัพสหรัฐฯ บอกว่า
สิ่งที่ผู้คนในสตีเฟนวิลล์เห็น เมื่อต้นเดือนนี้
เป็นเครื่องบินรบไม่ใช่ยูเอฟโอ
ตอนนี้กองทัพบอกว่า
มันเป็นการฝึกในพื้นที่เท่านั้น
เครื่องบินเอฟ 16 จำนวนสิบลำ เหนือพื้นที่ปฏิบัติการทางทหารของบราวน์วูด
โฆษกกองทัพโทษว่า เป็นเพราะการสื่อสารผิดพลาดภายใน
จึงทำให้มีการให้ข้อมูลผิดพลาดไป
ไม่มีใครเห็นอะไรใหม่ๆ
เห็นได้ชัดว่าเราจะไม่มีทาง ได้คำตอบจากทางรัฐบาลแน่
ว่าสิ่งนี้เป็นอะไร
นอกจากเราจะมีเรื่องใหม่ๆ สำคัญๆ ที่จะรายงานได้
เราก็ต้องเปลี่ยนไปทำข่าวอื่นต่อ
สำหรับแองเจเลียแล้วมันยากมากค่ะ เธอปล่อยวาง…
และตัดใจจากมันได้ยากมากๆ
ฉันทิ้งพยานพวกนั้นไม่ได้
พวกเขาได้รับความสนใจอย่างล้นหลาม เหมือนกันกับฉัน
แล้วสิ่งที่พวกเขาได้เห็นมา
มันก็กระทบจิตใจอย่างรุนแรงด้วย
ฉันมอบหมายงานให้เธอ
และเกิดรู้สึกว่าเธอไม่ได้ทำงานนั้น
เธอออกไป แล้วฉันก็เปิดดูคอมของเธอ
พบว่าอีเมลบางฉบับที่เธอส่งไป
บอกว่าทางหนังสือพิมพ์กับฝ่ายบริหารที่นี่ เจาะจงที่ตัวฉันด้วย
ว่าฉันถูกกดดันจากทางรัฐบาล และทางเมืองให้ยุติเรื่องนี้
และฉันก็ค่อนข้างหัวเสียกับเรื่องนั้นนะคะ เพราะมันไม่ใช่เรื่องจริงเลย
เรื่องแองเจเลียนี่มันแปลกมากครับ
เช้าวันหนึ่งเธอเข้ามาทำงาน แล้วคอมพิวเตอร์เธอก็หายไป
เธอบอกว่า "นี่ เกิดอะไรขึ้น กับคอมพิวเตอร์กับของของฉันน่ะ"
แล้วพวกเขาก็บอกเธอว่า เธอไม่ได้ทำงานที่นี่ต่อแล้ว
มันคือการเลิกจ้างเหรอ ใช่ค่ะ
ก็เธอไม่ได้อยากทำงานที่นั่นแล้ว เธออยากขุดคุ้ยเรื่องนี้ต่อ
ซึ่งมันเป็นเรื่องที่ฉันอยากเลิกยุ่งซะที
ถ้าคุณดูเรื่องปรากฏการณ์ยูเอฟโอนะครับ
มันเกิดขึ้นมา 75 ปีแล้วในยุคปัจจุบัน
แต่จนถึงทุกวันนี้เรายังไม่รู้อะไร มากกว่าที่เรารู้เมื่อ 75 ปีก่อนเลย
นั่นนับเป็นปัญหาสำหรับวงการวิทย์ทุกแขนงนะ
เพราะไม่มีหลักฐานที่ชัดเจนใดใดเลย
และนั่นคือความลึกลับของปรากฏการณ์นี้
มันเหมือน "หลักฐานอยู่ไหนกัน"
(วันที่ 2 กุมภาพันธ์ ปี 2008 การพบเห็นครั้งที่สองของลี รอย)
ตอนตีสาม
ผมออกไปทำงานที่สองในสตีเฟนวิลล์
สัญญาณเตือนภัยที่ร้านนี้ดัง
ผมแจ้งสำนักงานนายอำเภอ
ว่าผมอยู่ใกล้ๆ ที่นั่นและพร้อมไปดูให้
พอผมลงจากรถ
และผมก็เห็นลูกกลมๆ กะพริบเป็นจังหวะบนฟ้า
ผมขยับกล้องหน้ารถ
เพื่อพยายามเก็บภาพไว้
ผมเอาวิดีโอกลับบ้าน
ตอนนั้นมันเป็นระบบวีเอชเอส และเอามันใส่เครื่องเล่นที่บ้าน
มันเห็นชัดเลยในวิดีโอ เหมือนกับมีอะไรมารบกวนคุณภาพมัน
ผมแบบ "ทำไมมาพังเอาตอนนี้ซะได้"
ก่อนหน้านี้วิดีโอมันไม่เคยมีปัญหาเลย
หลังจากนั้นผมก็ยังใช้กล้องนั่น อีกอย่างน้อยปีครึ่ง
ก่อนจะเปลี่ยนเป็นระบบดิจิตอล แต่ก็ไม่เคยมีปัญหาแบบนั้นเลย
ไม่ว่ามันจะเป็นอะไร
ไม่ว่าจะเป็นฝีมือใคร พวกเขาไม่อยากให้มีภาพหลักฐานชัดเจน
ผมอยากหาคำยืนยัน สำหรับวัตถุที่ลี รอยและสตีฟ
และพยานทั่วทั้งสตีเฟนวิลล์เห็น ในวันที่ 8 มกราคม 2008
ผมมีคำให้การของพยาน ผมรู้ว่ามันเกิดขึ้นที่ไหนและเมื่อไหร่
และพวกเขากำลังมองในทิศทางใด
ในงานของเอ็มยูเอฟโอเอ็น ผมได้เจอเกล็น ชูลซ์จากโคโรลาโด
และเกล็นเคยเป็น ผู้เชี่ยวชาญด้านเรดาร์ของกองทัพ
อะไรก็ตามที่บินบนท้องฟ้า จะถูกจับด้วยข้อมูลที่เรียกว่าข้อมูลเรดาร์หลัก
ผมเลยอยากได้ข้อมูลเรดาร์ มาสนับสนุนสิ่งที่พยานบอกผม
ทางเอฟเอเอไม่ยอมส่งอะไรพวกนั้นให้ เพราะพวกเขาบอกว่ามันไม่มีอะไรเกิดขึ้น
ดังนั้นคุณต้องส่งคำขอ พ.ร.บ.ข้อมูลข่าวสารของทางราชการ
และบังคับให้พวกเขาเผยแพร่ข้อมูล
ผมส่งคำขอไปหา ทุกหน่วยงานของตำรวจและทหาร
และคำขอที่ได้รับผลตอบรับดีที่สุด คือคำขอที่ส่งไปยังเอฟเอเอ
ซึ่งส่งข้อมูลเรดาร์
จากเสาอากาศเรดาร์ห้าเสา ทั่วรัฐเท็กซัสมาให้ผม
เกล็น ชูลซ์กับผมใช้เวลาสี่เดือน ไล่ดูข้อมูลเรดาร์พวกนั้น
ก่อนที่ผมจะหาวัตถุที่ระบุไม่ได้ สิ่งแรกที่ผมทำคือตามรอยเอฟ 16 ก่อน
เครื่องบินเอฟ 16 สองลำก็ไล่ตามมา
พวกมันบินไปทางเดียวกับไฟพวกนี้
สองลำนี้คือลำที่บินลงไป ยังโคแมนเช ดับลิน และสตีเฟนวิลล์
พอผมรู้ว่าเอฟ 16 อยู่ที่ไหน
ผมก็เริ่มมองหาวัตถุที่ไม่มีเครื่องรับส่งเรดาร์
ผมเลยอยากเห็น ทุกอย่างที่ไม่ควรอยู่บนท้องฟ้า
ผมดูยังจุดที่สตีฟอยู่
ผมมองดูตรงนั้นและได้เห็นวัตถุที่ระบุไม่ได้
ที่ปรากฏขึ้นมา แล้วตรงกันกับที่เขาบรรยายไว้ไหม
ผมพบข้อมูลเรดาร์
ที่ยืนยันในสิ่งที่สตีฟ อัลเลน และลี รอย เกตันบอกผมมา
ผมออกมาตั้งแคมป์ไฟ
แล้วทันใดนั้น ผมเห็นแสงไฟประจุความเข้มข้นสูง
พุ่งไปด้วยความเร็วสูง
สตีฟอยู่ที่นี่
มีจุดเรดาร์สองจุดที่แสดงให้เห็นว่า มีวัตถุเคลื่อนที่โดยไม่มีเครื่องรับส่งเรดาร์
ตอนที่เราเห็นยานครั้งแรก ตอนนั้นน่าจะหกโมงนิดๆ ครับ
ข้อมูลสองจุดนี้ตรงกับเวลา
และที่ตั้งทางภูมิศาสตร์
ส่องแสงไฟไปทั่วสตีเฟนวิลล์ แล้วก็หายไปดื้อๆ
นี่อยู่นอกพื้นที่ปฏิบัติการทางทหาร
ถ้ามันเป็นเครื่องบินทหาร ก็ควรมีเครื่องรับส่งเรดาร์
แต่มันไม่มี สำหรับในกรณีของลี รอย
ผมมีข้อมูลเรดาร์ห้าจุด
แสดงว่ามีวัตถุชิ้นนี้อยู่ทางใต้ของบ้านเขา
ผมออกมาข้างนอก
ก็มีบางอย่างดึงดูดความสนใจผม บนท้องฟ้าทางตะวันตกเฉียงใต้
แล้วจู่ๆ พวกมันก็เร่งความเร็วพุ่งออกไป
และก็มุ่งหน้าไปทางตะวันออกเฉียงเหนือ
พอเขาบอกว่ามันเคลื่อนไปทาง ตะวันออกเฉียงเหนือ
ผมก็เจอจุดเรดาร์ในอีกสิบวินาทีต่อมา
มันไปทางตะวันออกเฉียงเหนือ และเคลื่อนที่ด้วยความเร็วสูง
ไม่บ่อยนักนะครับ ที่คุณจะเจอข้อมูลเรดาร์
ที่สอดคล้องกับที่พยานบอกพอเหมาะพอเจาะ
ในแง่ของสถานที่และเวลา
มันแสดงให้เห็นว่า มีอะไรบินอยู่ข้างนอกนั่น
และความเร็วในการเคลื่อนที่ของมัน
ก็เป็นความเร็วที่เราทำไม่ได้บนโลก
เรื่องพวกนี้ตรงกันกับข้อมูลเรดาร์
ดังนั้นจึงไม่ต้องสงสัยเลยว่า มันมีวัตถุอยู่บนฟ้า
และเป็นวัตถุที่อยู่บนฟ้า โดยไม่มีรหัสเครื่องรับส่งเรดาร์
นั่นแปลว่าคุณกำลังเจอกับของจริงอยู่นะ
ไม่ว่ามันจะเป็นอะไรก็ตาม
หากอยากมีแรง ลองดื่มนมสิคะ
โอเค!
ด้วยความสนใจจากการเห็นยูเอฟโอ
สตีเฟนวิลล์ก็กลายเป็นที่รู้จักของคนทั่วโลก
มิลค์ดัส!
นมแท้ธรรมชาติ
มีรายงานการพบยูเอฟโอหลายร้อยครั้ง…
ถ้าคุณสนใจเรื่องยูเอฟโอ คุณอาจจะอยากออกมาที่นี่
ถ้ากล้าพอ
ของพวกนี้มีจริงไหม ผมก็ไม่รู้ คือว่า…
ผมคิดว่ายูเอฟโอมีความเป็นจริงพอๆ กับ
แสงไฟในห้องนี้
หรือกล้องที่อยู่ตรงหน้าผม
ผมคิดว่า…
ผมคิดว่ามันมีจริง แต่คุณคิดเห็นยังไงกับความเป็นจริงล่ะ
นั่นแหละคำถาม
คุณเห็นว่ากระทรวงกลาโหมและนาซา
ว่าจ้างนักฟิสิกส์
มาทำงานเกี่ยวกับยูเอฟโอ
และนั่นไม่ใช่ความจริงของเรื่องนี้
สิ่งนี้อยู่ในขอบเขตของมนุษยศาสตร์มากกว่า
ในขอบเขตของการศึกษาจิตวิทยา
ปรัชญา และศาสนา
นั่นคือที่ที่คุณจะพบความจริงของเรื่องนี้
ไม่มีนักฟิสิกส์คนไหน บอกคุณได้ว่านี่คืออะไร
เพราะนักฟิสิกส์อาจบอกคุณได้ ว่าสสารมีพฤติกรรมอย่างไร
แต่มนุษยศาสตร์จะบอกคุณว่าทำไม
มันไม่ใช่ปัญหาของกระทรวงกลาโหม
มันเป็นปัญหาของมนุษย์
และนั่นคือเหตุผล ที่ผมไม่สามารถจะทนเงียบต่อไปได้
ผมมีลูกแปดคน
ลูกๆ เราเรียนหนังสือที่บ้าน และเราได้เห็นสิ่งนั้นผลิดอกออกผล
เอาละพร้อมนะ ขึ้นมา!
โอเค เล่มไหนก่อน
ทุกวันเริ่มจากการเรียนพระคัมภีร์
- เอเสเคียลเป็นผู้เผยแพร่พระวจนะ - อือฮึ
มันอยู่ในพันธสัญญาเดิม
ในพันธสัญญาเดิม ลองดูนี่สิ
"ดูเถิด ขณะที่ข้าพเจ้ามองดู ก็มีลมอันแรงกล้าจากทิศเหนือ"
"มีเมฆก้อนมหึมาพร้อมกับประกายฟ้าแลบ
และแสงสว่างล้อมรอบ"
"ตรงกลางของเปลวไฟ
ดูเหมือนโลหะวาววับ"
เอเสเคียลเห็นอะไรงั้นเหรอ
ไม่ใช่ในส่วนข้อความ ตรงนั้นผมเข้าใจดี
ผมอยากรู้ว่าเขาเห็นอะไร
"ข้าพเจ้าเห็นล้อ
บนพื้นดินข้างๆ "
"ที่รอบขอบล้อทั้งสี่มี…"
แปลให้พ่อหน่อย
"มีดวงตาเต็มไปหมด"
ตาหรือแสงไฟ
แสงไฟหรือ…
- จะเป็นอะไรก็ได้ - หน้าต่างหรือ… ใช่ไหม
สำหรับผม ผมคิดว่าการพูดถึงยูเอฟโอกับลูกๆ แม้แต่กับคนเล็กสุด
คือการทำให้พระคัมภีร์สมจริงขึ้นสำหรับพวกแก
มากกว่าจะเป็นแค่เรื่องเล่า
นี่คือสวิตเซอร์แลนด์และมีคนถ่ายวิดีโอไว้
มันคือยูเอฟโอ ตรงนั้นดูเหมือนอะไร
- เหมือนล้อที่อยู่ในล้อ - นั่นคือเมื่อสองวันก่อน
บรรดาชาวคริสต์
ไม่อยากเชื่อว่าเรื่องพวกนี้เป็นเรื่องจริง
เพราะถ้ามันจริง มันจะเปลี่ยนโฉมหน้าความจริงทั้งหมดไป
รู้ไหมครับ สรุปพระคัมภีร์มีไว้สำหรับเราเท่านั้นไหม
หรือสำหรับพวกเขาด้วย
นั่นถือเป็นคำถามล้านแตกเลยนะ
ชีวิต ดาวเคราะห์อื่น และศาสนา สอดประสานเป็นหนึ่งเดียวกันหรือไม่
ถ้ามีคนถามผม
"พระเจ้าได้ทรงสร้างสิ่งมีชีวิตอื่นไหม"
ผมจะตอบว่าใช่
ตอนที่เคนท์เล่าเรื่องนี้ให้เราฟัง
ฉันก็ทำตัวเฮงซวยด้วยการแกล้งแหย่เขาว่า
"และนี่คือชายที่เพิ่งเห็นโดริโทบินได้"
และเมื่อเราทุกคนมองขึ้นไปเห็นมัน
มันก็เปลี่ยนแปลงพวกเราไปในทันที
ทำให้เราฟังความสองฝั่งมากขึ้น
ตอนนี้เวลาฉันได้ยิน คนเล่าถึงสิ่งที่พวกเขาเห็นมา
ฉันก็ไม่ใช่พวกจับผิดแล้วค่ะ
ฉันจะคิดว่า "พวกเขาเห็นบางอย่าง ฉันรู้ว่าเห็นมาแน่นอน"
"ไม่งั้นพวกเขาจะพูดแบบนั้นทำไม"
แน่นอนว่าทางจิตวิทยาวันนี้จะบอกคุณว่า
ถ้าคุณเจอเรื่องแบบนี้
คุณเห็นสิ่งนี้ในห้องตอนกลางคืน
แปลว่าคุณเป็นโรคจิตเภท
หรือว่าคุณน่าจะมีอาการทางจิตอย่างรุนแรง
และสำหรับผมแล้วมันไม่ถูกต้อง
มันไม่ถูกต้อง
ตอนที่ผมตัดสินใจจะพูดเรื่องนี้ และออกจากกองทัพเรือ
ตอนนั้นอีกแค่สี่ปีผมจะเกษียณ
ซึ่งนั่นแปลว่าผมจะได้เงินบำนาญ
ประกันสุขภาพไปตลอดชีวิต
แล้วผมก็ทิ้งทั้งหมดนั่น
และยอมเดินจากมา
เพราะนี่ไม่ใช่แค่เรื่องของผม ใช่ไหมล่ะครับ
มันไม่เกี่ยวกับตัวผมเลย มันเกี่ยวกับเราทุกคน
มันเกี่ยวกับทุกคน
ดอนกิโฆเต้เป็นหนึ่งในนิยายเรื่องโปรดของฉัน ในเรื่องนั้นดอนกิโฆเต้เป็นคนบ้า
และทุกอย่างที่เขาเห็น เขาจะเห็นในมุมที่ต่างออกไป
ดอนกิโฆเต้เห็นกังหันลม
แต่ในหัวเขาแล้ว นั่นไม่ใช่กังหันลม
พวกมันเป็นยักษ์
เรารู้ว่าเราไม่ได้บ้า
เรารู้ว่ามันเชื่อถือได้
เพราะมีคนเห็นแสงไฟบนฟ้าเยอะแยะไปหมด
ดังนั้นเราจึงไม่ใช่ดอนกิโฆเต้ เรื่องนี้มันซับซ้อนกว่านั้น
คุณจะเถียงว่า "มันเป็นโครงการลับ ของอเมริกาใช่ไหม"
แต่เทคโนโลยีของเรา ไม่ใช่จะพัฒนาก้าวกระโดด
ขึ้นมา 100 ปีได้ในทันที
มันต้องค่อยๆ พัฒนาขึ้นมา
ในกรณีนี้ผมคิดว่าสิ่งที่คนเห็นกันนั้น ถูกควบคุมอย่างชาญฉลาด
และมันไม่ได้ถูกผลิตโดยอเมริกา
หรือประเทศอื่นๆ
ประมาณเก้าเดือนต่อมา
ฉันกำลังขับรถพาลูกสาว ไปเรียนยิมนาสติกที่ดับลิน
และฉันก็เห็นแสงไฟ
ฉันจอดรถข้างทางแล้วมองผ่านหน้าต่าง
เหมือนมันจะกะพริบ แล้วก็เดี๋ยวชัด เดี๋ยวไม่ชัด
แล้วพวกมันก็มารวมตัวกันและหายวับไป
ฉันแค่ตัวสั่นและตกใจมาก ฉันคิดว่า "ให้ตายสิ นี่ฉันเห็น…
สิ่งที่ทุกคนพากันพูดถึงมาตลอดแล้ว"
รู้สึกเหมือนจักรวาลกำลังแกล้งฉัน
ในตอนแรกฉันแย้งเรื่องนี้หนักมาก และก็แย้งอยู่นานมาก
จากนั้นหลายเดือนต่อมา มันก็แบบว่า… นี่ไงล่ะ!
ฉันไม่อยากเชื่อเลย ว่าจะได้พบคนดีๆ ที่ฉันพบเจอมา
และนั่นคือข้อดีของการรายงานยูเอฟโอค่ะ
ฉันรักทุกเวลานาที
และหวังว่าจะได้ทำแบบนี้ไปอีกนานๆ ขอบคุณค่ะ
ถ้าฉันได้คุยกับแองเจเลียอีกครั้ง ฉันจะบอกเธอว่าเธอกล้าหาญแค่ไหน
ที่เข้าใจว่ามีเรื่องต้องรายงานออกไป
และฉันแค่หวังว่า เราจะแยกจากกันด้วยดีกว่านั้น
นั่นคือสิ่งที่ฉันเสียใจที่สุดค่ะ
ธุรกิจของเราย่ำแย่
เพราะผมมัวแต่ไล่ตามวัตถุที่ระบุไม่ได้ที่เราเห็น
มันทำให้ความสัมพันธ์ของเราตึงเครียดเกินไป
และหลังจากแต่งงานกันมา 17 ปี
เราก็หย่ากัน
ความสัมพันธ์ของผมย่ำแย่ บริษัทของผมย่ำแย่
ผมเองก็ย่ำแย่นะ
ผมยังคิดว่ามันเป็นคือพรที่ผมได้เห็นมัน
และมันจะอยู่ในใจผมตลอดไป
ผมยังทำภารกิจอยู่จนถึงทุกวันนี้
ผมจะสืบให้รู้ว่าเกิดอะไรขึ้น
นี่เป็นความลับที่ยิ่งใหญ่มาก
ที่ผมพูดไปทั้งหมดไม่ใช่เรื่องใหม่เลย
ขึ้นอยู่กับว่าคุณจะเชื่อมันหรือเปล่าเท่านั้น
(หลังจากกรณีนี้ เอฟเอเอได้เปลี่ยนกฎขององค์การ)
(และไม่เผยแพร่ข้อมูลเรดาร์ ให้กับสาธารณชนอีกต่อไป)
(ริคกี้ ซอร์เรลส์ ปฏิเสธไม่ปรากฏตัวในภาพยนตร์)
(แสงไฟที่สตีเฟนวิลล์ยังคงเป็นปริศนาต่อไป)
นมบอร์เดนเย็นๆ สักแก้ว จะทำให้คุณเย็นลงได้
หากอยากมีแรง ลองดื่มนมบอร์เดนสิ
มิลค์ดัส!
หากอยากมีแรง ลองดื่มนมสิคะ
โอเค
นมเป็นเครื่องดื่มธรรมชาติที่มี…
เราชอบมาก อร่อยจนเกินกว่าจะทิ้งไว้ที่บ้าน
ในวันเสาร์เจ้าวัวเอลซี่อยู่ในครัว…
โบริการ์ด คุกกี้นั่นจะยิ่งอร่อยขึ้น ถ้ากินกับนมบอร์เดนสักแก้วนะ
รสชาติ…
สดใหม่ ต้องอร่อยอย่างไม่ต้องสงสัย
- ต้องอร่อยอย่างไม่ต้องสงสัย - ลองชิมผลิตภัณฑ์จากนมของเรา เพราะ…
เติมรสชาติของนมลงในทุกอย่างที่กิน
มิลค์ดัส!
นมแท้ธรรมชาติ
คำบรรยายโดย นันทพร อนุชิตดัสกร